උතුරු, උතුරු මැද සහ නැගෙනහිර පළාත්වල පවතින තද වැසි තත්ත්වය අද (23) දිනයේදී තවදුරටත් පවතිනු ඇති අතර එය අතර මේ මස 25 දින සිට තාවකාලිකව තරමක් දුරට අඩුවනු ඇති බව කාලගුණ විද්‍යා දෙපාර්තමේන්තුව නිවේදනය කරනවා.උතුරු, නැගෙනහිර, උතුරු මැද සහ ඌව පළාත්වලත් හම්බන්තොට සහ මාතලේ දිස්ත්‍රික්කවලත් විටින් විට වැසි හෝ ගිඟුරුම් සහිත වැසි ඇතිවන අතර දිවයිනේ සෙසු ප්‍රදේශවල විශේෂයෙන් පස්වරු 2න් පමණ පසුව තැනින් තැන වැසි හෝ ගිඟුරුම් සහිත වැසි ඇති විය හැකි බවයි එම දෙපාර්තමේන්තුව වැඩිදුරටත් දැනුම් දෙන්නේ.උතුරු පළාතෙත් පොළොන්නරුව සහ ත්‍රිකුණාමලය දිස්ත්‍රික්කවලත් ඇතැම් ස්ථාන වලට මිලිමීටර් 100 - 150ත් පමණ ඉතා තද වැසි ද මධ්‍යම පළාතෙත් අම්පාර, මඩකලපුව සහ අනුරාධපුර දිස්ත්‍රික්කවලත් ඇතැම් ස්ථාන වලට මිලිමීටර් 75 - 100 පමණ තද වැසිද සබරගමුව පළාතේ ඇතැම් ස්ථාන වලට මිලිමීටර් 75ක පමණ තරමක් තද වැසි ද බස්නාහිර පළාතෙත් ගාල්ල සහ මාතර දිස්ත්‍රික්කවලත් ඇතැම් ස්ථාන වලට මිලිමීටර් 50ක පමණ තරමක් තද වැසි ද ඇතිවිය හැකියි.